สโมสรฟุตบอลสมุทรสาคร ซิตี้ เป็นสโมสรฟุตบอลอาชีพในประเทศไทย ตั้งอยู่ที่ตำบลกาหลง อำเภอเมืองสมุทรสาคร จังหวัดสมุทรสาคร ปัจจุบันแข่งขันอยู่ในระดับไทยลีก 3 โซนภาคตะวันตก สโมสรก่อตั้งขึ้นในปี พ.ศ. 2565 ปัจจุบันใช้สนามกีฬามหาวิทยาลัยการกีฬาแห่งชาติ วิทยาเขตสมุทรสาคร เป็นสนามเหย้ามาตั้งแต่ฤดูกาล 2566–67 โดยก่อนหน้านั้นสโมสรเคยใช้สนามกีฬามหาวิทยาลัยกรุงเทพธนบุรี เขตทวีวัฒนา เป็นสนามเหย้าในช่วงระหว่างปี พ.ศ. 2565–2566 สโมสรเริ่มต้นส่งทีมเข้าแข่งขันเป็นครั้งแรกใน ไทยแลนด์ อเมเจอร์ลีก ฤดูกาล 2565 – โซนกรุงเทพและปริมณฑล ซึ่งเป็นการแข่งขันระดับสมัครเล่น และสามารถคว้าแชมป์ได้ตั้งแต่ฤดูกาลแรก จนได้เลื่อนชั้นขึ้นมาแข่งขันในระดับไทยลีก 3 ตั้งแต่ฤดูกาล 2565–66 เป็นต้นมา โดยผลงานที่ดีที่สุดของสโมสรในการแข่งขันไทยลีก 3 คือการคว้าแชมป์ ไทยลีก 3 ฤดูกาล 2567–68 และ ไทยลีก 3 ฤดูกาล 2568–69 – โซนภาคตะวันตก และผ่านเข้าไปแข่งขันในรอบระดับประเทศ 2 ฤดูกาลติดต่อกัน นอกจากนี้สโมสรยังเคยสร้างผลงานในฟุตบอลถ้วยระดับสูงอย่างไทยเอฟเอคัพ ด้วยการผ่านเข้าไปถึงรอบรองชนะเลิศใน ช้าง เอฟเอคัพ 2566–67 รวมทั้งเคยผ่านเข้าถึงรอบรองชนะเลิศฟุตบอลถ้วยรายการ บีจีซี เมืองไทยประกันภัย คัพ 2567–68 และ 2568–69 ประวัติ สโมสรฟุตบอลสมุทรสาคร ซิตี้ ก่อตั้งขึ้นในปี พ.ศ. 2565 ภายหลังจากที่สโมสรฟุตบอลไทยยูเนียน สมุทรสาคร ต้องตกชั้นจากไทยลีก 2 เมื่อจบฤดูกาล 2563–64 ต่อมาบริษัท ไทยลีก จำกัด ได้มีผลพิจารณาให้ไม่ผ่านการพิจารณาออกใบอนุญาตสโมสร เนื่องจากไม่ผ่านหลักเกณฑ์ด้านการเงินตามระเบียบข้อบังคับ และส่งผลให้สโมสรไทยยูเนี่ยน สมุทรสาคร ไม่สามารถลงแข่งขันในไทยลีก 3 ฤดูกาล 2564–65 ได้ จากนั้นในช่วงต้นปี 2565 นายวิชัย ถีระปราโมทย์ ซึ่งดำรงตำแหน่งนายกองค์การบริหารส่วนตำบลกาหลง อำเภอเมือง จังหวัดสมุทรสาคร และเป็นอดีตรองประธานสโมสรฟุตบอลไทยยูเนี่ยน สมุทรสาคร จึงได้ก่อตั้งสโมสรฟุตบอลสมุทรสาคร ซิตี้ ขึ้นมาใหม่ และได้เริ่มส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 เป็นฤดูกาลแรก โดยได้ชาญยุทธ พงศ์พนมเวช เข้ามาเป็นหัวหน้าผู้ฝึกสอนคนแรกของสโมสร และใช้ผู้เล่นส่วนหนึ่งจากมหาวิทยาลัยราชพฤกษ์ ซึ่งสามารถสร้างผลงานคว้าแชมป์โซนกรุงเทพและปริมณฑล พร้อมสถิติเป็นทีมที่ยิงประตูได้เยอะที่สุดในการแข่งขัน และคว้าสิทธิในการเลื่อนชั้นขึ้นไปแข่งขันในระดับไทยลีก 3 ซึ่งเป็นระดับอาชีพได้สำเร็จ ภายหลังจากคว้าแชมป์อเมเจอร์ลีก โซนกรุงเทพและปริมณฑล และได้เลื่อนชั้นขึ้นไปแข่งขันในระดับลีกอาชีพ สโมสรจึงได้จดทะเบียนเป็นนิติบุคคลในรูปแบบบริษัทจำกัด ภายใต้ชื่อ บริษัท สมุทรสาคร ซิตี้ จำกัด ในวันที่ 13 มิถุนายน พ.ศ. 2565 ด้วยทุนจดทะเบียน 15 ล้านบาท ตราสโมสรและชุดแข่งขัน ตราสโมสรในยุคแรก (พ.ศ. 2565 - พ.ศ. 2568) ตราสัญลักษณ์ของสโมสรในยุคแรกเป็นรูปเสือ อยู่ภายในกรอบวงกลมสีน้ำเงิน สื่อถึงเหรียญเสือเผ่นซึ่งเป็นวัตถุมงคลที่มีชื่อเสียงของพระครูสมุทรธรรมสุนทร (สุด สิริธโร) แห่งวัดกาหลง จังหวัดสมุทรสาคร โดยชุดแข่งขันใช้โทนสีเหลืองและสีดำเป็นหลัก ตราสโมสรในยุคปัจจุบัน (พ.ศ. 2568 - ปัจจุบัน) หลังจากที่สโมสรสามารถสร้างผลงานคว้าแชมป์ไทยลีก 3 ฤดูกาล 2567–68 – โซนภาคตะวันตกได้สำเร็จ ในเดือนพฤษภาคม พ.ศ. 2568 สโมสรได้จัดให้มีการประกวดออกแบบตราสโมสรแบบใหม่ขึ้น โดยการประกวดดังกล่าวได้รับความสนใจจากแฟนบอลที่ส่งผลงานเข้ามาประกวดเป็นอย่างมาก ต่อมาในวันที่ 23 พฤษภาคม พ.ศ. 2568 สโมสรได้ประกาศผลผู้ชนะการประกวดออกแบบตราสโมสรแบบใหม่ ด้วยวิธีการรวมผลคะแนนโหวตจากแฟนบอล โดยตราสโมสรที่ชนะการประกวด และนำมาใช้ในปัจจุบันเป็นผลงานการออกแบบของ อนันต์ สุภาศรี ซึ่งยังคงรูปเสือที่สื่อถึงตำนานเสือเผ่น แห่งวัดกาหลงไว้ดังเดิม แต่มีการเพิ่มเติมรายละเอียดพังงาเรือและสมอเรือ เข้ามาในตราสโมสรเพื่อสะท้อนถึงอัตลักษณ์ของจังหวัดที่เป็นเมืองประมงชายฝั่งทะเล นอกจากนี้ยังได้เปลี่ยนกรอบพื้นหลังจากวงกลมสีน้ำเงิน มาเป็นกรอบพื้นสีดำสลับสีเหลือง ชุดแข่งที่ใช้และผู้สนับสนุน ปี ผู้ผลิต ผู้สนับสนุน(ด้านหน้า/อกเสื้อ) ผู้สนับสนุน(ด้านหลัง) ผู้สนับสนุน(แขนเสื้อ) 2565 (ไทยแลนด์ อเมเจอร์ลีก) แกรนด์สปอร์ต ไทยเจริญ ฟู้ด ไม่มี ไม่มี 2565–66 โอเซล สปอร์ต บริษัท ไบโอ 21 จำกัดไทยเจริญ ฟู้ด วัดกาหลง/สนามฟุตบอลสาย 3 อารีน่า บริษัท คมกริช อินเตอร์ซัพพลาย (2557) จำกัด (น้ำดื่ม ตรา 333) 2566–67 ว้าวสปอร์ต 1971 วัดกาหลง 2567–68 บริษัท หลีหมิง ฟู้ด เทคโนโลยี (ไทยแลนด์) จำกัด (ผลิตภัณฑ์ขนม M&D)บริษัท คมกริช อินเตอร์ซัพพลาย (2557) จำกัด (น้ำดื่ม ตรา 333) ไทยแอร์เอเชียไทยเจริญ ฟู้ดบริษัท ไบโอ 21 จำกัด เมเจอร์ ซีนีเพล็กซ์ 2568–69 ฮัมเมล บริษัทรักษาความปลอดภัย การ์เดียน การ์ด จำกัดบริษัท เมืองไทยประกันภัย จำกัด (มหาชน)กลุ่ม บริษัท ที.เค.เอส เมเจอร์ ซีนีเพล็กซ์โรงพยาบาลเอกชัย บริษัท ชุมพรวาริน จำกัด (น้ำดื่มตราทิพย์ชุมพร) ผู้เล่น ผู้เล่นชุดปัจจุบัน ทำเนียบหัวหน้าผู้ฝึกสอน ชื่อ สัญชาติ ตั้งแต่ ถึง แข่ง ชนะ เสมอ แพ้ % ชนะ ความสำเร็จ หมายเหตุ ชาญยุทธ พงศ์พนมเวช 1 เมษายน พ.ศ. 2565 20 มิถุนายน พ.ศ. 2565 ศรายุทธ ชัยคำดี 26 มิถุนายน พ.ศ. 2565 ธันวาคม พ.ศ. 2565 ยศกร ศิลาเกษ มกราคม พ.ศ. 2566 มีนาคม พ.ศ. 2566 อเดบาโย กาเดโบ มิถุนายน พ.ศ. 2566 สิงหาคม พ.ศ. 2566 สมชาย ชวยบุญชุม สิงหาคม พ.ศ. 2566 กันยายน พ.ศ. 2566 รักษาการณ์ชั่วคราว ขณะดำรงตำแหน่งประธานฝ่ายเทคนิค รุ่งโรจน์ ทองถิ่นภู กันยายน พ.ศ. 2566 29 ตุลาคม พ.ศ. 2566 รักษาการณ์ชั่วคราว ขณะดำรงตำแหน่งผู้ช่วยผู้ฝึกสอน ศรายุทธ ชัยคำดี (2) 30 ตุลาคม พ.ศ. 2566 4 ธันวาคม พ.ศ. 2566 ใหญ่ นิลวงษ์ 5 ธันวาคม พ.ศ. 2566 25 พฤศจิกายน พ.ศ. 2567 เข้าถึงรอบรองชนะเลิศ ช้าง เอฟเอคัพ 2566–67 หาญณรงค์ ชุณหคุณากร 27 พฤศจิกายน พ.ศ. 2567 พฤษภาคม พ.ศ. 2568 ณรงค์พร เฉยไธสงโชดก พฤษภาคม พ.ศ. 2568 4 มิถุนายน พ.ศ. 2568 กฤษกร กระสายเงิน 5 มิถุนายน พ.ศ. 2568 ปัจจุบัน บุคลากร ตำแหน่ง บุคคล ประธานสโมสร วิชัย ถีระปราโมทย์ ผู้จัดการทีม สุพจน์ งดงาม หัวหน้าผู้ฝึกสอน กฤษกร กระสายเงิน ผู้ช่วยหัวหน้าผู้ฝึกสอน วุฒิศักดิ์ มณีสุข นราทร คงสมบูรณ์ ผู้ฝึกสอนผู้รักษาประตู นิธิกร ศรีประเสริฐ ผู้ฝึกสอนด้านฟิตเนส ประสมพร ภู่พันธ์ นักวิทยาศาสตร์การกีฬา ภัทราวุธ วงษ์ศรีเผือก นักกายภาพบำบัด ศุภิสรา บัวทอง นักวิเคราะห์เกม กฤษฎา ท่าพริก เจ้าหน้าที่อุปกรณ์และชุดแข่ง ภากร บุญประเสริฐ ธรรมนันท์ พรายบัว สถิติของสโมสร สถิติเกี่ยวกับการลงแข่งขัน ลงแข่งขันอย่างเป็นทางการนัดแรก สมุทรสาคร ซิตี้ 1–1 ฮิปโป เอฟซี (29 เมษายน 2565, ไทยแลนด์ อเมเจอร์ลีก ฤดูกาล 2565 – โซนกรุงเทพและปริมณฑล, สนามกีฬาห้าภาค, อำเภอบางบัวทอง, จังหวัดนนทบุรี) สถิติด้านผลการแข่งขัน ผลชนะมากที่สุด (รวมการแข่งขันทุกรายการ) อบต.ลุมพลี 0–15 สมุทรสาคร ซิตี้ (1 พฤษภาคม พ.ศ. 2565, ไทยแลนด์ อเมเจอร์ลีก ฤดูกาล 2565 – โซนกรุงเทพและปริมณฑล) ผลแพ้มากที่สุด (รวมการแข่งขันทุกรายการ) ทรู แบงค็อก ยูไนเต็ด 7–0 สมุทรสาคร ซิตี้ (30 ตุลาคม พ.ศ. 2568, ช้าง เอฟเอคัพ 2568–69) ผลชนะมากที่สุด (นับเฉพาะในลีกอาชีพ) ดิไอคอน อาร์เอสยู 0–7 สมุทรสาคร ซิตี้ (9 ธันวาคม พ.ศ. 2566, ไทยลีก 3 ฤดูกาล 2566–67 – โซนกรุงเทพและปริมณฑล) สถิติของผู้เล่น สถิติการลงสนามของผู้เล่น ผู้เล่นที่ลงสนามให้สโมสรมากที่สุด (รวมการแข่งขันทุกรายการ) รัชพล นาวันโน : 99 นัด ผู้เล่นอายุมากที่สุดที่ได้ลงสนาม (รวมการแข่งขันทุกรายการ) เรวัติ มีเรียน : 42 ปี 115 วัน vs. เมืองตรัง ยูไนเต็ด (19 มิถุนายน พ.ศ. 2565, ไทยแลนด์ อเมเจอร์ลีก ฤดูกาล 2565) ผู้เล่นที่อายุมากที่สุดที่ได้ลงสนาม (นับเฉพาะในลีกอาชีพ) เบอร์แนล โอกานา-สตาซี : 41 ปี 318 วัน vs. ธนบุรี ยูไนเต็ด (4 พฤษภาคม พ.ศ. 2568, ไทยลีก 3 ฤดูกาล 2567–68 – รอบระดับประเทศ) ผู้เล่นที่อายุน้อยที่สุดที่ได้ลงสนาม (รวมการแข่งขันทุกรายการ) ชัยยุทธ์ ศรีรัตน์ : 17 ปี 283 วัน vs. วีอาร์เอ็น เมืองนนท์ (8 กันยายน พ.ศ. 2567, รีโว่ คัพ 2567–68) ผู้เล่นที่อายุน้อยที่สุดที่ได้ลงสนาม (นับเฉพาะในลีกอาชีพ) ชัยยุทธ์ ศรีรัตน์ : 17 ปี 304 วัน vs. ทหารบก (29 กันยายน พ.ศ. 2567, ไทยลีก 3 ฤดูกาล 2568–69 – โซนภาคตะวันตก) อันดับผู้เล่นที่ลงสนามมากที่สุด สถิตินับถึง​ 22 มีนาคม พ.ศ. 2569 แถบสีฟ้าหมายถึงปัจจุบันยังคงเล่นให้กับสโมสร(ตัวเลขในวงเล็บคือจำนวนประตูที่ยิงได้) อันดับ ชื่อ สัญชาติ ตำแหน่ง ช่วงปี ลีก ไทยเอฟเอคัพ ไทยลีกคัพ ไทยลีก 3 คัพ ไทยแลนด์ อเมเจอร์ลีก อื่นๆ รวม 1 รัชพล นาวันโน MC